1866

16. -- 17. -- 18.
-- 19. Jierhunnert --
20. -- 21. -- 22.
Jiere: 1863 - 1864 - 1865
- 1866 -
1867 - 1868 - 1869 -

 Geböärnisse 
 6. Januoar: In Stuttgart kumt dät tou dät eerste Träi-Köänje-Träffen uut Lounds-Fertreedere fon ju näi gruundede Demokroatiske Foulkspaatäi.
 11. Januoar: Dät britiske Passagier-Skip London gungt wilst aan Stoarm in dän Gulf fon Biskaya unner. 220 fon do 239 Ljuude oun Boud stierwe.
 11. Februoar: Alexandru Ioan Cuza, die Begruunder un eerste Füürst fon dät Füürstendum Rumänien, wäd fon Suldoaten ousoaged, uumdät in sien Regierenge wäkke Reformen nit slumped sunt.
 20. April: Karl von Hohenzollern-Sigmaringen, die leetere rumäniske Füürst un ätters uk Köönich Koarl I., wäd in ne Foulksoustämmenge in Rumänien foar dät Füürstenboantje uutkädden.
 7. Moai: Ferdinand Cohen-Blind fersoacht in Berlin dän prüüske Ministerpräsident Otto von Bismarck tou möärenjen, uum dän ounstoundende "Bruurkriech" twiske Prüüsen un Aastriek tou ferhinnerjen. Bismarck uurstoant dät Attentat oaber mäd bloot lichte Seeregaid, wilst die fon Dräguunere fäästnuumene Cohen-Blind sik noch in ju Noacht sälwen uumebrangt.
 22. Moai: Füürst Koarl I. fon Rumänien lukt fierdelk in Bukarest ien. Rumänien stoant in düsse Tied noch aaltied unner ju Hoohaid fon't Osmoanske Riek.
 9. Juni: Prüüske Troppen marskierje in Holsten ien, wier Aastriek ap bie'n Buundesdai ju Mobilisierenge fon Buundestroppen foar een Buundesexekutsjoon uum ferbeedene Sälwenhälpe fon Prüüsen aasket.
 10. Juni: Prüüsen lait ju Buundesfersammelenge aan Reform-Ploan tou dän Uumebau fon dän Düütske Buund sunner Aastriek foar, ju sonaamde Littikdüütske Loosenge.
 12. Juni: Twiske dän frantsööke Kaiser Napoleon III. un dät Kaiserdum Aastriek wäd die Aastriekisk-Frantsööske stilkene Ferdraach ousleeten, die in dän Faal fon ne Aastriekiske Uurwinnenge Venetien uum dän Pries fon dät näitroalblieuwen fon Frankriek toutält. Uk Aastriek bräkt deermäd do Ferienbeerengen fon ju Düütske Buundesakte.
 14. Juni: Mäd dän Buundesbesluut fon n 14. Juni 1866 stämt die Buundesdai dän Oundraach fon Aastriek ap ne Buundesexekutsjoon fon Prüüsen tou un benaamd Karl von Bayern tou'n Buundesfäildheere. Prüüsen trät ätter ju Moorhaidsäntskeedenge uut dän Düütske Buund uut, un die Düütske Kriech twiske Prüüsen un Aastriek begint. Dät liech (kiek buppe!) oun unnerskeedelke Meenengen tou dän Stoatus fon Släswiek-Holsten.
 20. Juni: Mäd ju Kriechsferkloorenge fon Italien oun dät Kaiserdum Aastriek begint die Trääde Italieenske Uunouhongegaidskriech.
 29. Juni: In ju litje Swaitser Stääd Murten dooded aan Sierkuselefant sin Wachter un bräkt uut. Hie kon eerste ätter loangere Joagd truch ju Sierkus-Troppe un do Ienwoonere fon ju Stääd mäd n Kenunnen-Skoat dood moaked wäide.
 3. Juli: Ju Slacht bie Königgrätz äntskat dän Düütske Kriech goadelk foar't Köönichriek Prüüsen.
 20. Juli: Seeslacht fon Lissa: Ju aastriekiske Flotte roaket ju Uurwinnenge uur ju italieenske.
 18. August: Dät Köönichriek Prüüsen slut mäd sien Ferbuundede do Augustferdraage ou un ferplichtet sik deermäd ap ju Gruundenge fon dän Nouddüütske Buund.
 23. August: Mäd dän Prager Free twiske Aastriek un Prüüsen häd die Düütske Kriech n Eende.
 24. August: Die [[Düütsken Buund|Düütske Buund looset sik in Augsburg sälwen ap.
 3. Oktober: Die Wiener Free lait Venetien as italieensken Besit fääst un be'eendiget dän Trääde Italieenske Uunouhongegaidskriech.
 20. November: Die Frantsoose Pierre Lallement kricht dät US-Patent foar n pedoaldrieuwen Flitsepee. Me weet oaber nit seküür, of hie ju Funktsjoonswiese uk ärfuunen häd.

 Tou Waareld keemen 

4. / 16. Dezember: Die Kunstler Wassily Kandinsky. Ätter dän gregorioanske Kalänner is sin Gebuursdai die 16. Dezember, man domoals goolt in Ruslound noch die julioanske, ätter dän dät die 4. Dezember waas.

 Stuurwen 
 8. Moai: Ferdinand Cohen-Blind, die fersoacht hiede, Bismarck tou möärenjen, stäärft truch Sälwenmoort.

Kategorie:19. Jierhunnert